EkBass/fiwiki-20250220-pages-articles huggingface dataset:
Mercedes-Benz GLK-sarja

Mercedes-Benz GLK-sarja (X204) on Mercedes-Benzin vuosina 2008–2015 valmistama crossover-tyyppinen automalli. Sen seuraajaksi tuli GLC-sarja. == Mercedes- Benz X204 (2008–2015) == Mercedes-Benz X204 esiteltiin Pekingin autonäyttelyssä huhtikuussa 2008. Se perustuu samalle pohjalevylle kuin C-sarja (W204). Vuoden 2010 Euro NCAP -kolaritestistä GLK-sarja sai tulokseksi täydet viisi tähteä. New Yorkin autonäyttelyssä huhtikuussa 2012 esiteltiin kasvojenkohotuksen kokenut malli, jonka ulkomuoto oli hieman pyöristynyt aiempaan verrattuna. Sisällä uudistettiin kojelautaa ja automaattivaihteiston vaihteenvalitsin siirtyi lattialta ohjauspylvääseen. == Lähteet == == Aiheesta muualla == GLK-sarja Luokka:J-segmentin autot Luokka:2000-vuosikymmenen autot Luokka:2010-luvun autot
Hélène Bertaux

Hélène Bertaux (4. heinäkuuta 1825 Pariisi – 20. huhtikuuta 1909 Saint-Michel- de-Chavaignes), syntyjään Joséphine Charlotte Hélène Pilate oli ranskalainen kuvanveistäjä ja feministi. http://peoplepill.com/people/helene-bertaux/ == Elämänvaiheita == Bertaux aloitti veistämisen jo 12-vuotiaana tekemällä isänsä, kuvanveistäjä Pierre Hébertin ateljeessa pienoisveistoksia. Bertauxin nuoruudessa nuoria naisia ei päästetty taidekouluihin opiskelemaan, heitä pidettiin joko muusina tai malleina. Vaikka yläluokkaisten naisten koulutukseen kuului usein piirustus, heitä ei pidetty uskottavina tai syvällisinä taiteilijoina. Poikkeuksena pidettiin Rosa Bonheuria. http://www.askart.com/artist/Madame_Leon_Bertaux/11204118/Madame_Leon_Bertaux.aspx Ensimmäisestä aviomiehestään Bertaux otti eron vuonna 1854 ja ryhtyi signeeraamaan veistoksensa nimellä "Madame Léon Bertaux". Léon Betaux oli Hélènen pitkäaikainen miesystävä, jonka kanssa hän solmi avioliiton ensimmäisen miehen kuoltua vuonna 1865. Bertaux päätti auttaa naisia saamaan taidekoulutusta ja avasi heille tarkoitetun piirustus- ja veistoskoulun vuonna 1873. Pelkästään naisille tarkoitetun kuvanveistokoulun hän avasi vuonna 1880. Seuraavana vuonna hän perusti naiskuvanveistäjien ja taidemaalareiden liiton, jonka puheenjohtajana hän toimi vuoteen 1894 saakka. Bertauxin toiminnan ansiosta ensimmäiset naisopiskelijat pääsivät taideakatemiaan vuonna 1897.https://runeberg.org/nfbc/0058.html Omalla taiteellisella urallaan Bertaux piti näyttelyitä säännöllisesti. Ensimmäisen julkisen tunnustuksensa hän sai vuonna 1864. Psykheä esittävästä patsaastaan hän sai kultamitalin vuoden 1889 maailmannäyttelyssä. Bertauxin elinaikana ei hänen kaikkia teoksiaan pidetty sopivina. Teosta joka esitti nuorta gallialaista vankina, paheksuttiin, sillä naistaiteilijan ei pidetty sopivana kuvata alastonta miestä tai käyttää miestä alastonmallinaan. Myös hänen nuorta kylpevää naista esittävää patsastaan paheksuttiin. Sitä pidettiin liian seksuaalisena. Bertaux kuoli omistamassaan Chateãu de Lassayn linnassa. == Lähteet == == Aiheesta muualla == * Teoksia Ranskan museoissa Joconde * https://www.invaluable.com/artist/bertaux-helene-g7igr6pulq/sold-at-auction- prices/ Luokka:Ranskalaiset kuvanveistäjät Luokka:Ranskalaiset feministit Luokka:Vuonna 1825 syntyneet Luokka:Vuonna 1909 kuolleet
Coösin piirikunta

Coösin piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 31 563 vuonna 2019. Piirikunnan hallintokeskus on Lancasterin kaupunki. Piirikunta on perustettu vuonna 1803. == Lähteet == == Aiheesta muualla == Luokka:New Hampshiren piirikunnat
Lokirakenteinen tiedostojärjestelmä

Lokirakenteinen tiedostojärjestelmä tarkoittaa tiedostojärjestelmää, joka käyttää massamuistia rengaspuskurina ja uudet lohkot aina kirjoitetaan loppuun. Rengaspuskurin tapaan kirjoittaminen on nopeampaa mutta lukeminen on hitaampaa. Lokirakenteisia tiedostojärjestelmiä käytetään usein flash-muistin kanssa koska ne tekevät luontaisesti kulutuksen tasaamista. == Menetelmä == Lokirakenteinen tiedostojärjestelmä kerää kirjoitettavan tiedon segmentiksi tietokoneen muistiin mukaan lukien tiedostojen metatiedon joka kirjoitetaan kokonaisuudessaan kerralla yhtenä operaationa. Lokirakenteinen tiedostojärjestelmä ei ylikirjoita tallennettua tietoa vaan kirjoittaa aina vapaaseen sijaintiin. == Toteutukset == Lokirakenteisen tiedostojärjestelmän kehittivät John Ousterhout ja Mendel Rosenblum Berkeleyssä. Heidän prototyyppinsä oli Sprite LFS. Margo Seltzerin BSD:lle kehittämä BSD-LFS erosi prototyypistä joiltakin osin. Myöhempiä ovat muun muassa Linuxille on kehitetty NILFS (). Muita tämän tyyppisiä ovat muun muassa NOVA, joka on suunniteltu haihtuvan ja haihtumattoman muistin yhdistelmille. == Lähteet == Luokka:Tiedostojärjestelmät
Belknapin piirikunta

Belknapin piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 61 303 vuonna 2019. Piirikunnan hallintokeskus on Laconian kaupunki. Piirikunta on perustettu vuonna 1840. == Lähteet == == Aiheesta muualla == Luokka:New Hampshiren piirikunnat
Etelä-Karjalan sosiaali- ja terveyspiiri

Etelä-Karjalan sosiaali- ja terveyspiiri eli virallisesti Etelä-Karjalan sosiaali- ja terveydenhuollon kuntayhtymä (lyhennys Eksote) oli yhdeksän eteläkarjalaisen kunnan yhteisesti omistama kuntayhtymä, joka vastasi julkisten sosiaali- ja terveydenhuollon palvelujen järjestämisestä jäsenkuntiensa alueella. Kuntayhtymän alueella asui noin 129 000 ihmistä. Kuntayhtymän toiminta päättyi sote-uudistukseen liittyen 31. joulukuuta 2022. Nykyisin alueen sosiaali-, terveys- ja pelastustoimen palvelut tuottaa Etelä- Karjalan hyvinvointialue. Kuntayhtymän kotipaikka oli Lappeenranta. Vuoden 2019 lopussa kuntayhtymän palveluksessa oli yhteensä 5 179 henkilöä, joista määräaikaisia oli 1 074 henkilöä. Vakituisten työntekijöiden osuus oli 79 prosenttia. Eksotessa tehtiin vuonna 2019 yhteensä 4 917 henkilötyövuotta. Eksoten toimintakulut olivat 524 miljoonaa euroa ja tilikauden alijäämä 1,2 miljoonaa euroa (2019). == Jäsenkunnat == * Imatra * Lappeenranta * Lemi * Luumäki * Parikkala * Rautjärvi * Ruokolahti * Savitaipale * Taipalsaari == Hallinto == Eksotessa ylintä päätösvaltaa käytti valtuusto, joka vastasi Eksoten strategisesta johtamisesta. Jäsenkuntien kunnanvaltuustot valitsivat jäsenet myös Eksoten valtuustoon toimikautensa ajaksi. Eksoten valtuusto valitsi toimitusjohtajan, joka vastasi sen operatiivisesta johtamisesta. Eksoten toimitusjohtaja oli Timo Saksela. == Sairaalat == Sairaala Kunta Osoite Koordinaatit Kuva Lisätietoja (www-sivu) Etelä-Karjalan keskussairaala Lappeenranta Valto Käkelän katu 1, 53130 Lappeenranta Honkaharjun sairaala Imatra Honkaharju 4, 55800 Imatra == Terveysasemat== Kussakin Etelä-Karjalan sosiaali- ja terveyspiirin jäsenkunnassa oli yksi tai useampi terveysasema. Usean terveysaseman yhteydessä toimi vuodeosasto, jossa tutkitaan, hoidetaan ja kuntoutetaan lyhytaikaishoidossa seurantaa tai toipumista vaativia potilaita. Terveysaseman nimi Kunta Osoite Koordinaatit Kuva Lisätietoja (www- sivu) Honkaharjun terveysasema Imatra Honkaharju 4, 55800 Imatra Armilan terveysasema Lappeenranta Armilankatu 44, 53100 Lappeenranta Joutsenon hyvinvointiasema Lappeenranta Välskärintie 2, 54100 Joutseno Lauritsalan hyvinvointiasema Lappeenranta Karjalantie 2, 53300 Lappeenranta Sammonlahden hyvinvointiasema Lappeenranta Torpanpellonkatu 2, 53850 Lappeenranta Lemin hyvinvointiasema Lemi Toukkalantie 3, 54710 Lemi Luumäen hyvinvointiasema Luumäki Marttilantie 28, 54500 Taavetti Parikkalan hyvinvointikeskus Parikkala Lehmuskuja 3, 59100 Parikkala Rautjärven hyvinvointiasema Rautjärvi Viipurinkatu 6, 56800 Simpele Ruokolahden hyvinvointiasema Ruokolahti Nällisuontie 7, 56100 Ruokolahti Savitaipaleen hyvinvointiasema Savitaipale Maitolantie 7, 54800 Savitaipale Taipalsaaren hyvinvointiasema Taipalsaari Muukkolantie 4, 54920 Taipalsaari ==Lähteet== == Aiheesta muualla == * Eksoten verkkosivut * Sairaanhoitopiirien yhteystiedot (kuntaliitto.fi) *
Carrollin piirikunta (New Hampshire)

Carrollin piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 48 910 vuonna 2019. Piirikunnan hallintokeskus on Ossipeen kaupunki. Piirikunta on perustettu vuonna 1840. == Lähteet == == Aiheesta muualla == Luokka:New Hampshiren piirikunnat
Toyota Yaris Cross

Toyota Yaris Cross on Toyotan vuodesta 2020 lähtien valmistama pieni crossover-tyyppinen automalli, joka perustuu tekniikaltaan Toyota Yarikseen. Se oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronaviruspandemian vuoksi. Vuoden 2021 Euro NCAP -kolaritestistä Yaris Cross sai tulokseksi täydet viisi tähteä. Yarikseen verrattuna Yaris Cross on noin 20 senttimetriä pidempi kokonaispituudeltaan ja yhdeksän senttimetriä korkeampi. Maavaraa on 30 millimetriä enemmän. Auto on aina hybridi, ja sen kolmesylinterisen 1,5-litraisen bensiinimoottorin ja sähkömoottorin yhteisteho on 116 hevosvoimaa. == Lähteet == == Aiheesta muualla == Yaris Cross Luokka:Hybridiautot Luokka:J-segmentin autot Luokka:2020-luvun autot
Cheshiren piirikunta

Cheshiren piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 76 085 vuonna 2019. Piirikunnan hallintokeskus on Keenen kaupunki. Piirikunta on perustettu vuonna 1769. == Lähteet == == Aiheesta muualla == Luokka:New Hampshiren piirikunnat
Carl Emil Carlström

Carl Emil Carlström, sukunimi alkuaan Procopé (14. maaliskuuta 1818 Hämeenlinna – 19. lokakuuta 1889 Kristiinankaupunki) oli suomalainen Kristiinankaupungissa vaikuttanut kauppias, laivanvarustaja ja kauppaneuvos.BiografiaSampo : Carl Emil Carlström Carlströmin äiti oli taloudenhoitaja Maria Eleonora Procopé. Carl Emil tuli Kristiinankaupunkiin kauppa-apulaiseksi ja kirjanpitäjäksi vuonna 1836 ja aloitti itsenäisenä kauppiaana kaupungissa 1840-luvun alussa. Hän hankki pieniä omistusosuuksia useista purjealuksista, oli mukana 1850 Turussa perustetun Suomen Merivakuutusyhdistyksen toiminnassa ja toimi useiden venäläisten ja ruotsalaisten meri- ja palovakuutusyhtiöiden asiamiehenä. Carlström rakennutti yhdessä Otto Wendelinin ja Erik Töttermanin kanssa Krimin sodan jälkeen 1850- ja 1860-luvulla useita suuria puisia purjelaivoja. Vuonna 1875 valmistui Kristiinankaupungissa Carlströmin ja Töttermanin rakennuttama 413 lästin puinen parkkilaiva Alma. 1880-luvun lopulla Carlström omisti kolmanneksen Kristiinankaupungin laivatonnistosta. Hän oli mukana perustamassa Österbottniska Ångfartygs Ab -varustamoa joka liikennöi höyrylaivoilla Pohjanlahden satamien, Turun, Helsingin ja Pietarin välillä 1850-luvun lopulta aina 1870-luvun lopulle. Vuonna 1873 hän oli mukana perustamassa Wasa–Nordsjö Ångbåts Ab-varustamoa, joka liikennöi Itämeren eteläosien satamien ja Pohjanmeren välillä.Jukka Mikkolan Suurten purjelaivojen bibliografia : Alma Carlström oli osakkaana 1872 perustetussa Kristiinankaupungin paloviinanpolttimossa ja hän perusti 1872 Erik Töttermanin kanssa Kristiinankaupunkiin höyrysahan. Carlström osti sitten vielä Myllykosken vesisahan Karviasta ja vuonna 1876 hänestä tuli Vaasan Höyrymylly Oy:n suurin yksittäinen omistaja. Hän ylläpiti tiiviitä liikesuhteita Tukholmaan ja Pietariin sekä Saksaan. Carlström sai kauppaneuvoksen arvon 1877 ja hänet nimitettiin ensin Lyypekin ja myöhemmin Saksan konsuliksi Kristiinankaupunkiin. Hän tuki taloudellisesti muun muassa Vaasan lukiota, Kristiinankaupungin ja läheisen maaseudun kansakouluja, Kristiinankaupungin yksityistä ruotsinkielistä tyttökoulua, Kristiinankaupungin vapaapalokuntaa sekä ruotsinkielisten kansakoulunopettajien ja vanhenevien naispalvelijoiden eläkekassoja. Katovuosina hän jakoi myös viljaa köyhille ja avusti Punaista Ristia vuosien 1877–1878 Venäjän-Turkin sodan aikana. 1880-luvulla hän ilmoitti tukevansa myös rautatien rakentamista Pohjanmaan radalta Kristiinankaupunkiin, tämä hanke ei kuitenkaan toteutunut hänen elinaikanaan. Carl Emil Carlström oli naimisissa 1843–1887 Maria Carolina Hällin kanssa. Heidän poikansa oli isänsä liikettä jatkanut kauppaneuvos, laivanvarustaja, kauppias ja valtiopäivämies Carl Alfred Carlström. == Lähteet == Luokka:Suomalaiset kauppiaat Luokka:Suomalaiset laivanvarustajat Luokka:Kauppaneuvokset Luokka:Vuonna 1818 syntyneet Luokka:Vuonna 1889 kuolleet
Mercedes-Benz CLS-sarja (C218)

Mercedes-Benz C218 on Mercedes-Benz CLS-sarjan toisen sukupolven malli, jota valmistettiin vuosina 2010–2018. Se korvasi edeltäneen C219-mallin ja seuraajaksi tuli C257. == Mercedes-Benz C218 (2010–2018) == Mercedes-Benz C218 esiteltiin Pariisin autonäyttelyssä syyskuussa 2010. Se perustuu tekniikaltaan E-sarjaan (W212). CLS-malliston uutuus oli vuonna 2012 esitelty shooting- brake-tyylinen farmarimalli (koritunnus X218). Vuonna 2014 tehtiin uudistuksia muun muassa etusäleikköön ja puskureihin. == Lähteet == == Aiheesta muualla == CLS-sarja (C218) Luokka:E-segmentin autot Luokka:2010-luvun autot
Graftonin piirikunta

Graftonin piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 89 886 vuonna 2019. Piirikunnan hallintokeskus on Haverhillin kaupunki. Piirikunta on perustettu vuonna 1769. == Lähteet == == Aiheesta muualla == Luokka:New Hampshiren piirikunnat
Carlström

Carlström on muun muassa seuraavien henkilöiden sukunimi: * Alexander Galante Carlström (s. 1989), ruotsalainen salibandyn pelaaja * Carl Alfred Carlström (1851–1910), suomalainen kauppaneuvos, laivanvarustaja, kauppias ja valtiopäivämies * Carl Emil Carlström (1818–1889), suomalainen kauppias, laivanvarustaja ja kauppaneuvos * Kjell Carlström (s. 1976), suomalainen maantiepyöräilijä.
Hillsborough’n piirikunta (New Hampshire)

Hillsborough’n piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 417 025 vuonna 2019. Piirikunnan hallintokeskukset ovat Nashuan ja Manchesterin kaupungit. Piirikunta on perustettu vuonna 1769. == Lähteet == == Aiheesta muualla == Luokka:New Hampshiren piirikunnat
Toyota Corolla Cross

Toyota Corolla Cross on Toyotan vuodesta 2020 lähtien valmistama crossover- tyyppinen automalli, joka perustuu tekniikaltaan Toyota Corollaan. Se sijoittuu mallistossa pienemmän C-HR:n ja suuremman RAV4:n väliin. Bruneissa mallin nimenä on Toyota Cross, lisäksi Kiinassa mallia myydään Corolla Crossin rinnalla myös Toyota Frontlander -nimellä. Erona on erilainen keulailme. Frontlander-versiossa keula on samanlainen kuin Japanin markkinoilla myytävässä Corolla Crossissa. Corolla Cross esiteltiin Thaimaassa heinäkuussa 2020. Moottorivalikoima vaihtelee markkina-alueen mukaan. Euroopassa myytävä versio on aina hybridi 2,0-litraisella bensiinimoottorilla, ja se on saatavana sekä etu- että nelivetoisina versioina. Muilla markkina-alueilla saatavana ovat 1,8- (140 hv) ja 2,0-litraiset (177 hv) bensiinimoottorit sekä 1,8-litraisen hybridimalli. Kaikkien moottorivaihtoehtojen yhteydessä on aina portaaton CVT-automaattivaihteisto. == Lähteet == == Aiheesta muualla == Corolla Cross Luokka:Hybridiautot Luokka:J-segmentin autot Luokka:2020-luvun autot
Merrimackin piirikunta

Merrimackin piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 151 391 vuonna 2019. Piirikunnan hallintokeskus on Concordin kaupunki. Piirikunta on perustettu vuonna 1823. == Lähteet == == Aiheesta muualla == Luokka:New Hampshiren piirikunnat
Rockinghamin piirikunta (New Hampshire)

Rockinghamin piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 309 769 vuonna 2019. Piirikunnan hallintokeskus on Brentwoodin kaupunki. Piirikunta on perustettu vuonna 1769. == Lähteet == == Aiheesta muualla == Luokka:New Hampshiren piirikunnat
Sofie Louise Lybeck

Sofie Louise (Sofia Lovisa) Lybeck (o.s. Järnefelt; 1840 – 19. toukokuuta 1908) oli suomalaisen sairaskodin, Kammion parantolan perustaja. Lybeck oli koulutukseltaan kätilö. Lybeck perusti vuonna 1883 Helsinkiin pienen sairaskodin, jonka hän vuonna 1889 laajensi hermo- ja mielisairaille tarkoitetuksi 20-paikkaiseksi yksityiseksi Doktorinnan Lybecks privata sjukhem för sinnessjuka -sairaskodiksi. Vuonna 1891 hän lunasti Kammio-nimisellä huvila-alueella Töölössä olleen huvilan ja laajensi sen 25 sairashuonetta sisältäväksi ajanmukaiseksi sairaslaitokseksi,Lybeck, 1. Sofia Loviisa L. Tietosanakirja, osa 5, palsta 1299, Tietosanakirja Osakeyhtiö 1913 joka oli ensimmäinen laatuaan Suomessa. Lybeck oli jäi leskeksi Ikaalisten piirilääkärinä toimineen puolisonsa, kirurgian maisteri Frans Edward Lybeckin (1836–1868) kuoltua.Sofia Loviisa Lybeck, Naisten ääni 10/1908 (Kansalliskirjaston digitaalinen lehtiarkisto) Heidän poikansa oli tohtori E. W. Lybeck, jolle Sofie Lybeck vuonna 1896 siirsi sairaskodin. == Lähteet == Luokka:Suomalaiset kätilöt Luokka:Vuonna 1840 syntyneet Luokka:Vuonna 1908 kuolleet
Otto Wendelin

Otto Samuel Wendelin (1. tammikuuta 1824 Kristiinankaupunki – 29. tammikuuta 1888 Kristiinankaupunki) oli suomalainen Kristiinankaupungissa vaikuttanut kauppias, laivanvarustaja, kauppaneuvos (1880) ja valtiopäivämies.BiografiaSampo: Otto Wendelin Wendelinin vanhemmat olivat kauppaneuvos Simon Anders Wendelin ja Catharina Margaretha Hellman. Wendelin oli naimisissa vuodesta 1851 porilaiseen Rosenlewin kauppiassukuun kuuluneen Ulrika Johanna Rosenlewin (1830–1893) kanssa. Heidän tyttärensä oli naimisissa Carl Rosenlewin (1833–1899) kanssa. Wendelin opiskeli liikealaa Lyypekissä 1839–1843 ja palasi sitten Suomeen isänsä kauppahuoneen palvelukseen. Vuonna 1849 Wendelin ryhtyi itsenäiseksi kauppiaaksi ja laivanvarustajaksi. Hän hankki ensimmäiset omistusosuutensa purjelaivoissa jo 1850-luvun alussa. Simon Anders Wendelinin kuoltua 1861 Otto Wendelinistä tuli hänen seuraajansa. Kristiinankaupunki oli toiminut Tampereen teollisuuden satamakaupunkina mutta rautatien valmistuttua 1862 Hämeenlinnaan tämä liikenne alkoi suuntautua muualle. Laivanvarustuksen ohella Wendelin harjoitti laajaa terva- ja puutavarakauppaa ja tämä kauppa menestyi aina 1880-luvulle saakka jolloin tervakaupan merkitys alkoi vähentyä. Wendelinin varustamo menetti 1860-luvulla useita aluksia onnettomuuksissa mutta varustamon toiminta jatkui silti kannattavana. 1870-luvulla varustamo alkoi kuljettaa petrolia Yhdysvalloista Eurooppaan. Samoihin aikoihin rautaisten alusten kasvava osuus merenkulussa alkoi kuitenkin heikentää varustamon tuottavuutta. Wendelin rakennutti kuitenkin vielä 1870-luvulla fregatin Kristiinankaupungin telakalla varustamolleen. Wendelin oli osakkaana 1857 perustetussa Österbottniska Ångfartygs Ab-varustamossa joka harjoitti rannikkoliikennettä höyrylaivoilla mutta hänen oma varustamonsa omisti yksinomaan purjelaivoja. Vuonna 1861 Wendelin perusti yhdessä raumalaissyntyisen kauppias Gustaf Wilhelm Lindqvistin (1816–1870) kanssa Kristiinankaupunkiin Norra Bayerska Bryggeriet- olutpanimon josta kehittyi kaupungin suurin laitos alallaan. Wendelin osti vuonna 1864 yhdessä porilaisen Rosenlewin kauppahuoneen kanssa Poltinkosken sahan Ikaalisista ja hän perusti Kristiinankaupungin laivatelakan alueelle pienen höyrymyllyn joka toimi aina vuoteen 1877 saakka. Syyskuussa 1886 Wendelinin johtama S. A. Wendelinin kauppahuone teki konkurssin, kauppahuoneen velkojiin kuuluivat Rosenlewien suku Porista, Simon Anders Wendelinin muut perilliset sekä eläkekassa ja merivakuutusyhdistys. Wendelin edusti porvarissäädyssä Kristiinankaupunkia valtiopäivillä 1863–1864 ja 1877–1878 ja Kristiinankaupunkia ja Kaskista valtiopäivillä 1867 ja 1872. Valtiopäivillä hän oli useiden eri valiokuntien jäsen ja 1877–1878 myös valitsijamies. == Lähteet == Luokka:Suomalaiset kauppiaat Luokka:Suomalaiset laivanvarustajat Luokka:Kauppaneuvokset Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1824 syntyneet Luokka:Vuonna 1888 kuolleet
Straffordin piirikunta

Straffordin piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 130 633 vuonna 2019. Piirikunnan hallintokeskus on Doverin kaupunki. Piirikunta on perustettu vuonna 1771. == Lähteet == == Aiheesta muualla == Luokka:New Hampshiren piirikunnat
Seututie 512

Seututie 512 on Pohjois-Karjalassa kulkeva seututie. Tie kulkee Joensuun Koverosta Joensuun Enon kirkonkylään. Nopeusrajoitus tiellä vaihtelee kuudestakymmenestä kahdeksaankymmeneen kilometriin tunnissa. Keskivuorokausiliikenne 2000-luvun alussa oli noin 200–400 ajoneuvoa vuorokaudessa. == Reitti ja tieyhteydet == * Kovero (kt 74 ja st 496) * Aittovaara (yt 15736 ja yt 15738) * Pirttivaara (yt 15737) * Saapaskoski (yt 15726) * Enon kirkonkylä (st 514) == Lähteet == 512 Luokka:Joensuun liikenne
Mercedes-Benz CL-sarja (C215)

Mercedes-Benz C215 on Mercedes-Benz CL-sarjan toisen sukupolven malli, jota valmistettiin vuosina 1999–2006. Se korvasi edeltäneen C140-mallin ja seuraajaksi tuli C216. == Mercedes-Benz C215 (1999–2006) == Mercedes-Benz S-sarjaan (W220) perustuva C215 esiteltiin Geneven autonäyttelyssä maaliskuussa 1999. Vuonna 2002 tehtiin uudistuksia etupuskuriin sekä etu- ja takavalojen laseihin. Sivupeileihin tuli maavalot, jotka syttyvät kun ovi tai keskuslukitus avataan. == Lähteet == == Aiheesta muualla == CL-sarja (C215) Luokka:S-segmentin autot Luokka:1990-luvun autot Luokka:2000-vuosikymmenen autot
Stefan Ilsanker

Stefan Ilsanker (s. 18. toukokuuta 1989 Hallein) on itävaltalainen jalkapalloilija, pelipaikaltaan puolustava keskikenttäpelaaja. Hän on pituudeltaan 189-senttimetrinen. Hän edustaa Saksan Bundesliigassa pelaavaa Eintracht Frankfurtia. Ilsanker pelasi kotimaassaan Mattersburgin ja Red Bull Salzburgin joukkueissa. Kesällä 2015 hän siirtyi Saksaan RB Leipzigin joukkueeseen, joka kaudella 2015–2016 pelasi 2. Bundesliigassa ja nousi vuonna 2016 pääsarjaan. Ilsanker pelasi kaudella 2016–2017 Bundesliigassa 33 ottelua, joista 29 ottelua avauskokoonpanossa, mutta sen jälkeen hänen peliaikansa väheni. Tammikuussa 2020 hän siirtyi Eintracht Frankfurtiin, jossa hän pelasi kevätkauden 2020 aikana 12 ottelua ja teki kaksi ensimmäistä Saksan pääsarjan maaliaan kesäkuussa 2020 Werder Bremeniä vastaan. Kaudella 2020–2021 hän pelasi 27 bundesliigaottelua, joista 17 ottelua avauskokoonpanossa, ja teki maalin joulukuussa Augsburgia vastaan. Ilsanker on pelannut Mestarien liigassa kolme ottelua ja Eurooppa-liigassa 30 ottelua. Ilsanker pelasi Itävallan nuorisomaajoukkueissa. Ensimmäisen ottelunsa Itävallan A-maajoukkueessa hän pelasi toukokuussa 2014 ystävyysottelussa Islantia vastaan. EM-kilpailuissa 2016 hän pelasi Portugalia ja Islantia vastaan. Hän on kesäkuun 25. päivään 2021 mennessä pelannut 53 A-maaottelua eikä ole tehnyt niissä maaleja. == Lähteet == Luokka:Itävaltalaiset jalkapalloilijat Luokka:Vuonna 1989 syntyneet Luokka:Elävät henkilöt
Sullivanin piirikunta (New Hampshire)

Sullivanin piirikunta () on Yhdysvaltojen New Hampshiren osavaltiossa sijaitseva piirikunta. Sen väkiluku oli 43 146 vuonna 2019. Piirikunnan hallintokeskus on Newportin kaupunki. Piirikunta on perustettu vuonna 1827. == Lähteet == == Aiheesta muualla == Luokka:New Hampshiren piirikunnat
Gabriella Tucci

thumb|right|Gabriella Tucci Toscan roolissa, 1968 Gabriella Tucci (4. elokuuta 1929 Rooma – 11. heinäkuuta 2020 Rooma) oli italialainen oopperalaulaja, äänialaltaan sopraano.Si è spento a 90 anni il soprano Gabriella Tucci Connessi all'OperaObituary: Italian Soprano Gabriella Tucci Dies, Aged 90 OperaWire Tucci opiskeli Accademia nazionale di Santa Ceciliassa ja debytoi Spoletossa vuonna 1951 oopperan La forza del destino esityksessä, jossa lauloi myös Beniamino Gigli. Vuonna 1953 Tucci esiintyi Firenzessä Maria Callasin kanssa Luigi Cherubinin Médéen esityksessä. Hän pääsi uransa edetessä laulamaan esimerkiksi Royal Opera Housessa, Bolšoi-teatterissa, Wiener Staatsoperissa, La Scalassa ja Metropolitan-oopperassa. Viimeksi mainitussa hän teki 260 esiintymistä vuosina 1960–1973. Tucci erikoistui Giuseppe Verdin ja Giacomo Puccinin rooleihin, mutta esiintyi kaikkiaan yli 80:ssä eri roolissa italiaksi, ranskaksi, saksaksi, venäjäksi ja englanniksi. Tucci teki kaksi kaupallista levytystä (Pajatso 1959, Trubaduuri 1964). == Lähteet == == Aiheesta muualla == * Luokka:Italialaiset oopperalaulajat Luokka:Sopraanot Luokka:Vuonna 1929 syntyneet Luokka:Vuonna 2020 kuolleet
Kainuun sosiaali- ja terveydenhuollon kuntayhtymä

Kainuun sosiaali- ja terveydenhuollon kuntayhtymä eli Kainuun sote oli seitsemän kainuulaisen kunnan yhteisesti omistama kuntayhtymä, joka tuotti kaikki julkiset sosiaali- ja terveyspalvelut jäsenkuntiensa alueella. Lisäksi yksi kunta (*) oli kuntayhtymän osajäsen. Kuntayhtymän kotipaikka oli Kajaanin kaupunki. Kainuun soten palveluksessa oli yhteensä noin 3 700 henkilöä, ja kuntayhtymä oli Kainuun maakunnan suurin työnantaja. Kuntayhtymän toiminta päättyi osana Sote-uudistusta 31. joulukuuta 2022.Nykyisin alueen sosiaali-, terveys- sekä pelastustoimen palvelut tuottaa Kainuun hyvinvointialue. == Jäsenkunnat == * Hyrynsalmi * Kuhmo * Kajaani * Paltamo * Ristijärvi * Sotkamo * Suomussalmi * Puolanka (* osajäsen) == Sairaalat == Sairaala Kunta Osoite Koordinaatit Kuva Lisätietoja (www-sivu) Kainuun keskussairaala (KAKS) Kajaani Sotkamontie 13, 87300 Kajaani == Terveyskeskukset ja -asemat== Kussakin Kainuun sosiaali- ja terveyspiirin jäsenkunnassa oli yksi tai useampi terveysasema. Usean terveysaseman yhteydessä toimi terveyskeskussairaala (vuodeosasto), jossa tutkitaan, hoidetaan ja kuntoutetaan lyhytaikaishoidossa seurantaa tai toipumista vaativia potilaita. Vuonna 2021 Kajaanin, Sotkamon, Kuhmon ja Suomussalmen terveyskeskussairaaloissa oli yhteensä noin 100 sairaspaikkaa. Kajaanissa osa pääterveysasemaa muutti jo syksyllä 2020 keskussairaalan uudisrakennukseen perustettuun Kajaanin yleislääketieteen poliklinikalle. (taulukointi kesken, mm. koordinaatteja tuonnempana) Terveysaseman nimi Kunta Osoite Koordinaatit Kuva Lisätietoja (www-sivu) Hyrynsalmen terveysasema Hyrynsalmi Kiviöntie 11, 89400 Hyrynsalmi Kainuun keskussairaalan yleislääketieteen poliklinikka (Kajaanin pääterveysasema siirtynyt 10/2020 jo osin tänne) Kajaani Sotkamontie 13, pääovi F1, 87100 Kajaani Vuolijoen terveysasema Kajaani Papintie 2, 88270 Vuolijoki Kuhmon terveysasema Kuhmo Kirkkotie 16, 88900 Kuhmo Paltamon terveysasema Paltamo Sairaalatie 7, 88300 Paltamo Puolangan terveyskeskus*Huom 1. Puolangan kunta vastaa (ma-pe klo 8-16) perusterveyspalveluista yksityiseltä hoivapalveluyritykseltä ostetuilla palveluilla, mutta osallistuu muun muassa Kainuun soten yhteispäivystykseen ja erikoissairaanhoitoon. Puolanka Ouluntie 13, 89200 Puolanka Ristijärven terveysasema Ristijärvi Saukontie 2, 88400 Ristijärvi Sotkamon terveysasema Sotkamo Keskuskatu 9, 88600 Sotkamo Suomussalmen terveysasema Suomussalmi Välskärinkuja 2, 89600 Suomussalmi == Lähteet == == Aiheesta muualla == * Kainuun soten verkkosivut * Sairaanhoitopiirien yhteystiedot (kuntaliitto.fi) *
Simon Anders Wendelin

Simon Anders Wendelin (11. lokakuuta 1793 Kristiinankaupunki – 13. tammikuuta 1861 Kristiinankaupunki) oli suomalainen Kristiinankaupungissa vaikuttanut kauppias, laivanvarustaja ja kauppaneuvos.BiografiaSampo : Simon Anders Wendelin Wendelinin vanhemmat olivat Porista 1778 Kristiinankaupunkiin muuttanut tullinhoitaja ja kaupunginkasööri Simon Simoninpoika Wendelin (1752–1819) ja tämän toinen puoliso Rebecca Helena Löfgren. Hän kävi Kristiinankaupungin pedagogiota ja noin vuodesta 1820 alkaen hän toimi itsenäisenä kauppiaana Kristiinankaupungissa. Vuonna 1829 Wendelinistä tuli Ruotsin ja Norjan varakonsuli Kristiinankaupungissa. Kristiinankaupungin satamasta vietiin ulkomaille puutavaraa ja tervaa. Tervanvienti oli vuoden 1850 tienoilla 30 000 tynnyriä tervaa vuodessa ja Kristiinankaupunki oli Etelä-Pohjamaan suurin tervan vientisatama. Sisämaassa Tampereella toimineet Finlayson & Co ja Frenckellin paperitehdas käyttivät myös Kristiinankaupungin satamaa, tätä liikennettä helpotti Ikaalisista Honkajoen kautta Kristiinankaupunkiin johtanut maantie, jonka rakentaminen alkoi 1840-luvulla. Wendelin oli Kristiinankaupungin suurin tervanviejä ja hän toimi tamperelaistehtaiden asiamiehenä. Wendelin rakennutti vuonna 1845 Kauhajoen Särkikoskelle vesisahan ja hän oli osakkaana karstulalaisessa Kimingin ruukissa. Hän osallistui vuonna 1850 perustetun Suomen Merivakuutusyhdistyksen toimintaan ja oli mukana 1850-luvun alussa yhtiössä joka rakennutti tavallsita kapeamman aluksen Brasiliasta tapahtuvaa kahvintuontia varten. Krimin sodan aikana Kristiinankaupungin rikkaimpana miehenä pidetty Wendelin laski vaihtorahapulan vuoksi liikkeelle omaa rahaa jota käytettiin Suupohjan alueella. Ennen sodan alkua Kristiinankaupungin purjelaivasto oli ollut Suomen toiseksi suurin Turun jälkeen. Wendelin myi sodan aikana maailmalla purjehtineet aluksensa, mutta hän kärsi silti 55 000 hopearuplan tappiot sodan takia. Wendelin rakennutti 1837 empiretyylisen asuintalon Kristiinankaupungin kauppatorin varrelle ja vuoden 1850 tienoilla hän rakennutti Surutoin-nimisen huvilan puistoineen Storträsketin rannalle. Hän sai kauppaneuvoksen arvon 1850 ja vuonna 1854 hän oli porvarissäädyn edustajana tutkimassa Suomen Pankin tilaa. Wendelin oli Suomen Talousseuran ja Suomalaisen Kirjallisuuden Seuran jäsen. Hän tuki taloudellisesti Kristiinankaupungin köyhien tyttöjen koulua. Simon Anders Wendelin oli naimisissa vuodesta 1824 Catharina Margaretha Hellmanin kanssa. Heidän poikiaan olivat lääketieteen professori Anders Ludvig Wendelin (1820–1884), isänsä liikettä jatkanut kauppaneuvos Otto Wendelin ja taidemaalari Ernst Wilhelm Wendelin (1826–1877).Yrjö Kotivuori, Ylioppilasmatrikkeli 1640–1852: Ernst Vilhelm Wendelin. Verkkojulkaisu 2005. Luettu 12.7.2020.Yrjö Kotivuori, Ylioppilasmatrikkeli 1640–1852: Anders Ludvig Wendelin. Verkkojulkaisu 2005. Luettu 12.7.2020. == Lähteet == Luokka:Suomalaiset kauppiaat Luokka:Suomalaiset laivanvarustajat Luokka:Kauppaneuvokset Luokka:Vuonna 1793 syntyneet Luokka:Vuonna 1861 kuolleet
Guimiliau

Guimiliau (bretoniksi Gwimilio) on kunta läntisessä Ranskassa Finistèren departementissa Bretagnen alueella. Se sijaitsee noin 20 kilometriä Morlaix’n kaupungista lounaaseen. Kunnan nähtävyys on Saint-Miliaun kirkko kirkkopihoineen. Kunta ja kirkko vaurastuivat 1500- ja 1600-luvuilla tekstiilikaupasta. Kirkkoa korjattiin tekemällä siihen näyttävä portaali. Pihalla olevasta suuresta luuhuoneesta tehtiin Sainte-Annen kappeli. Lisäksi pihaan rakennettiin monumentaalinen kalvaarioryhmä. Tiedosto:4334.Porte_de_Triomphe-Triumphpforte-Enclos_Paroissal- Guimiliau.JPG|Riemukaari Tiedosto:Entrée_de_l'église_de_Guimiliau.JPG|Portaali Tiedosto:Calvaire_Guimiliau_France_Finistère.JPG|Kalvaarioryhmä ==Lähteet== ==Aiheesta muualla== Luokka:Finistèren kunnat
Echizen

Echizen voi tarkoittaa: * Echizenin provinssi, Japanin entinen provinssi * Echizen, Japanin kaupunki Fukuin prefektuurissa * Echizen, Japanin maaseutukaupunki Fukuin prefektuurissa
Mijat Gaćinović

Mijat Gaćinović (; s. 8. helmikuuta 1995 Novi Sad, Jugoslavia) on serbialais- bosniahertsegovinalainen jalkapalloilija, pelipaikaltaan keskikenttäpelaaja. Hän on pituudeltaan 175-senttimetrinen. Hän edustaa kreikkalaista AEK Ateenaa. Gaćinović edusti kotimaassaan FK Vojvodinaa, josta hän siirtyi elokuussa 2015 saksalaisseura Eintracht Frankfurtiin. Hän pelasi Frankfurtissa viiden kauden aikana Bundesliigassa 116 ottelua ja teki niissä kolme maalia. Kevään 2016 kahdesta putoamiskarsintaottelusta ensimmäisessä hän teki joukkueensa tasoitusmaalin. Elokuussa 2020 hän siirtyi Hoffenheimiin, jossa hän ensimmäisellä kaudellaan pelasi 23 bundesliigaottelua. Seuraavalla kaudella hän pelasi vain neljä bundesliigaottelua ja siirtyi tammikuussa 2022 lainalle kreikkalaisseura Panathinaikosiin, jossa hän pelasi 13 Kreikan Superliigan ottelua. Kesällä 2022 hän siirtyi AEK Ateenaan, jossa hän pelasi ensimmäisellä kaudellaan 30 superliigaottelua ja teki niissä yhdeksän maalia. Kaudella 2023–2024 hän pelasi Superliigassa 26 ottelua ja teki niissä kolme maalia. Gaćinović on voittanut Serbian cupin vuonna 2014, Saksan cupin vuonna 2018 sekä Kreikan cupin vuosina 2022 ja 2023. Hän voitti Kreikan liigamestaruuden vuonna 2023. Hän on pelannut Eurooppa-liigassa 29 ottelua ja tehnyt neljä maalia. Gaćinović edusti alle 17-vuotiaiden ikäluokan maaotteluissa Bosnia ja Hertsegovinaa. Hän voitti Serbian joukkueessa alle 19-vuotiaiden Euroopan- mestaruuden 2013 ja alle 20-vuotiaiden maailmanmestaruuden 2015. Ensimmäisen ottelunsa Serbian A-maajoukkueessa hän pelasi maaliskuussa 2017 MM- karsintaottelussa Georgiaa vastaan. Hän teki maalin ensimmäisessä A-maaottelussaan kuten myös toisessa Moldovaa vastaan. Hän on kesäkuun 9. päivään 2024 mennessä pelannut 27 A-maaottelua ja tehnyt niissä kaksi maalia. == Lähteet == Luokka:Serbialaiset jalkapalloilijat Luokka:Bosniahertsegovinalaiset jalkapalloilijat Luokka:Vuonna 1995 syntyneet Luokka:Elävät henkilöt
Fides (parkki)

Fides oli suomalainen parkkilaiva, joka haaksirikkoutui Etelä-Australiassa Kengurusaaren edustalla 21. toukokuuta 1860. Haaksirikossa menehtyi laivan kapteeni ja yhdeksän miehistön jäsenta. Laivan omisti kristiinankaupunkilainen Carl-Gustav Hydén.Kristiinankaupungin merimuseo : Fides-näyttely Fides oli rakennettu Kristiinankaupungissa vuonna 1857. Laiva lähti viimeiselle matkalleen Kristiinankaupungista syyskuussa 1859, lastina oli puutavaraa ja tervaa. Lontoossa laivaan lastattiin maataloustarvikkeita, viinaa, vaatteita ja ruutia Australiaan suuntautuvaa matkaa varten. Fides pirstoutui kalliota vasten Snug Coven lähellä Kengurusaaren pohjoisrannikolla 21. toukokuuta 1860 vastaisena yönä ja laiva tuhoutui parin tunnin aikana. Viisi miehistön jäsentä pelastui saaren rantaan ja kuljettuaan kolmen päivän ajan tiheän pensaikon läpi he pääsivät Cape Bordan majakalle. Yksi haaksirikossa kuollut miehistön jäsen on haudattu majakan lähellä ja paikalla on myös haaksirikon muistomerkki joka paljastettiin vuonna 2008. Urheilusukeltajat ovat nostaneet 1960- ja 1970-luvuilla laivan hylystä muun muassa laivakellon ja ehjinä säilyneitä oliiviöljypulloja.Fides Shipwreck, Kangaroo Island Pioneers Association Wrecksite.eu : SV Fides Kristiinankaupungin merimuseo on koonnut kiertäväksi näyttelyksi suunnitellun, laivan haaksirikosta kertovan Fides-näyttelyn australialais-suomalaisena yhteistyönä. Näyttely on ollut esillä Australiassa ja Suomessa. == Lähteet == Luokka:Suomalaiset purjelaivat
Echizen (Fukui)

Echizen () on Japanin kaupunki Honshūn saarella Chūbun tai Hokurikun alueella Fukuin prefektuurissa. Se sijaitsee sisämaassa prefektuurin keskiosassa Takefun altaan eteläreunalla. Hinojoki virtaa kaupungin läpi. Kaupunkia ympäröivät kolmelta puolelta vuoret, mukaan lukien ”Echizenin Fujiksikin” kutsuttu Hinovuori. Echizenissä on 82 512 asukasta (heinäkuussa 2020) ja sen pinta-ala on 230,70 neliökilometriä. Echizenin kaupunki perustettiin vuonna 2005 liittämällä yhteen Takefun kaupunki ja Imadaten maaseutukaupunki. Uuden kaupungin nimeksi valittiin Echizen, koska entisen Echizenin provinssin hallintokeskus sijaitsi muinoin Takefun alueella. Samoin siellä oli Echizenin provinssitemppeli eli Echizen Kokubun-ji. Heian-kaudella kaupungissa asui Murasaki Shikibu. Takefu kehittyi myöhemminkin hallinnollisena keskuksena ja vuodesta 1575 lähtien linnanaluskaupunkina Maeda Toshiien hallinnassa. Edo- kaudella se kuului Fukuin daimiokuntaan. Perinteisiä elinkeinoja ovat teräaseiden, korkealuokkaisen japaninpaperin, kattotiilten ja huonekalujen valmistus. Edo-kaudella Takefu tunnettiin etenkin sirpeistään, mutta nykyisin kaupungissa tuotetaan pääasiassa veitsiä. Sinne on sijoittunut myös elektroniikka-, auto- ja tekstiiliteollisuutta. Maaseutualueilla viljellään riisin ja ohran lisäksi vihanneksia ja hedelmiä. Echizenin rakennettuun kulttuuriperintöön kuuluvat muun muassa Ōmushi-jinjan, Ōshio Hachiman-gūn ja Ōtaki-jinjan šintolaiset pyhäköt sekä Jōfuku-jin temppelin puutarha. Kaupunki tunnetaan myös Echizen-manzai-komediaperinteestään. Echizeniä palvelevat JR Nishi-Nihonin Hokuriku-päälinja ja Fukui-rautateiden Fukubu-linja. == Kuvia == Tiedosto:Otaki Shrine 2.jpg|Ōtaki-jinja Tiedosto:Mountain Hino, Echizen, Fukui Prefecture.jpg|Hinovuori Tiedosto:Takefu district Echizen city Aerial photograph.1975.jpg|Takefu vuoden 1975 ilmakuvassa Tiedosto:Sundome Fukui 2014-12-27 01.JPG|Sun Dome Fukui -areena Tiedosto:Takefu Station 2019,08.jpg|Takefun rautatieasema == Lähteet == == Aiheesta muualla == * Kaupungin internetsivut Luokka:Fukuin prefektuurin kaupungit
Kaatuneiden urheilijoiden muistokilpailut (jalkapallo)

Kaatuneiden urheilijoiden muistokilpailut järjestettiin vuonna 1940 Helsingissä 20.–22. heinäkuuta. Jalkapallo-ottelut olivat 20. heinäkuuta Olympiastadionilla. Vastakkain olivat Suomen Palloliiton ja Työväen Urheiluliiton Helsingin ja liittojen mestarit eli Helsingin mestareina vastakkain HJK ja Helsingin Kullervo sekä liittojensa mestareina TPS ja KTP. Otteluiden kesto oli poikkeuksellisesti 2 × 30 minuuttia. == Ottelut == ==Lähteet== Luokka:Vuoden 1940 jalkapallo Luokka:Helsingin urheilutapahtumat
Gabriel Bateman

Gabriel Bateman (s. 10. syyskuuta 2004, Turlock) on yhdysvaltalainen lapsinäyttelijä, joka on tullut tunnetuksi kauhuelokuvista Lights Out, Annabelle ja Child's Play. Hänen vanhempansa ovat Jonelle ja Tim Bateman. Hänen isosiskonsa on näyttelijä Talitha Bateman. == Rooleja == * Child's Play – Andy, 2019 * Lights Out – Martin, 2016 * Annabelle – Robert, 2014 * Greyn anatomia – Jared Cole, 2014 == Lähteet == == Aiheesta muualla == * Gabriel Bateman Instagramissa * Lights Out -elokuvan arvostelu Ilta-Sanomat * Child's Play -elokuvan arvostelu Hämeen Sanomat Luokka:Yhdysvaltalaiset lapsinäyttelijät Luokka:Vuonna 2004 syntyneet Luokka:Elävät henkilöt
Puumalan hyvinvointiasema

Puumalan hyvinvointiasema on Puumalan kirkonkylällä toimiva kunnallinen sosiaali- ja terveysasema. Vuoden 2017 alusta Puumalan terveys- ja sosiaalipalveluiden toteuttamisesta on vastannut usean kunnan yhteisen Etelä- Savon sosiaali- ja terveyspalvelujen kuntayhtymä Essote. Heti vuonna 2017 Essote vähensi terveysaseman palveluja, esimerkiksi supistamalla lääkärin vastaanottoaikoja Puumalassa. Puumalan osin kaksikerroksinen, tiilirunkoinen terveysasemarakennus on alkujaan vuodelta 1974. Terveysasemaa kunnostettu esimerkiksi peruskorjauksella 2010-luvun alkupuolella. Terveysaseman laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on. Etelä-Savossa terveysaseman sijaan vuodesta 2017 käytetty hyvinvointiasema-nimitys on herättänyt keskustelua. Esimerkiksi kielen ymmärrettävyyden kannalta ilmaisua on pidetty harhaanjohtavana ja jopa hallintolain vastaisena. Kielellisesti selkeämpää on kutsua toimipistettä edelleen Puumalan sosiaali- ja terveysasemaksi. ==Lähteet== ==Aiheesta muualla== *Essote - sairaaloiden ja hyvinvointikeskusten osoitteet ja kartat (essote.fi) Luokka:Puumalan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Etelä-Savon sosiaali- ja terveyspalvelujen kuntayhtymä
Lights Out (elokuva)

Lights Out on vuonna 2016 ensi-iltansa saanut yhdysvaltalainen kauhuelokuva, jonka pääosissa ovat Teresa Palmer ja Gabriel Bateman. Elokuvan on ohjannut ruotsalainen David F. Sandberg. Käsikirjoittaja on Eric Heisserer. Elokuvasta on myös samanniminen lyhytelokuva. == Juoni == Elokuvan alussa perheellinen mies on iltavuorossa työpaikallaan. Hänen työkaverinsa kertoo hänelle, että paikassa on jotain omituista. Mies ei kuitenkaan usko naista, vaan lähettää hänet kotiin, jääden itse vielä töihin. Yhtäkkiä mies näkee mustan henkiolennon, joka lopulta tappaa hänet. Häntä jäävät suremaan hänen vaimonsa Sophie ja poikansa Martin. Martinilla on myös vanhempi siskopuoli nimeltä Rebecca, joka asuu jo omillaan. Lapsilla on sama äiti. Martin asuu yhdessä äitinsä kanssa, ja huomaa, että äiti puhuu jollekin pimeässä. Martin myös näkee vilaukselta saman henkiolennon, joka tappoi hänen isänsä. Myöhemmin Martin nukahtaa koulussa, ja hänen siskonsa Rebecca pyydetään hakemaan häntä. Martin kertoo siskolleen, ettei hän pysty nukkumaan kotonaan. Hän kertoo myös, että äidillä on erikoinen ystävä nimeltä Diana. Rebeccakin tietää Dianasta, ja pitää äitiään hulluna. Rebecca ottaa Martinin luokseen, jolloin hän saa nukuttua paremmin. Rebecca aikoo selvittää, kuka tai mikä Diana on. Hän tutkii äitinsä tavaroita, ja löytää Dianan potilaskertomuksen. Hän myös tajuaa, että heidän äitinsä on ollut lapsena mielisairaalassa, jossa hän tapasi Dianan. Dianalla oli harvinainen ihosairaus, minkä vuoksi hän ei voinut olla valossa. Dianalla oli pakkomielle heidän äitiään kohtaan. Myöhemmin Diana oli palanut elävältä epäonnistuneessa hoitotoimenpiteessä. Myöhemmin Diana aikoo tappaa Rebecan ja Martinin, jolloin heidän äitinsä pelastaa lapsensa ampumalla itseään päähän. Samalla Diana katoaa. == Keskeisimmät roolit == == Lähteet == == Aiheesta muualla == * * elokuvan traileri * lyhytelokuva * Luokka:Vuoden 2016 yhdysvaltalaiset elokuvat Luokka:Yhdysvaltalaiset kauhuelokuvat Luokka:Warner Brosin elokuvat
Puhdas matematiikka

Puhdas matematiikka on matematiikan osa-alue, joka tutkii matematiikan sisäisiä asioita. Toisin kuin soveltavassa matematiikassa, jossa matematiikan tietoa soveltamalla pyritään ratkaisemaan tosielämän ongelmia, ei puhtaalla matematiikalla ole ensisijaisesti sovelluskohteita. Puhtaassa matematiikassa tutkitaan matemaattisia rakenteita täsmällisin päättelysäännöin. Puhtaassa matematiikassa tutkitaan esimerkiksi matematiikan aksioomia ja päättelyjä. Lukuteoria on monilta osin puhdasta matematiikkaa. Raja puhtaan ja soveltavan matematiikan välillä on häilyvä. Puhtaalle matematiikalle usein keksitään sovelluskohteita. Näin on käynyt salaustekniikassa (esim. RSA-salaus). Puhdasta matematiikkaa on tutkittu jo Antiikin Kreikassa, mutta terminä se vakiintui 1900-luvun alkupuolella. ==Katso myös== * Sovellettu matematiikka ==Lähteet== Luokka:Matematiikka
Kohti Marsia

Kohti Marsia (engl. Mars Needs Moms) on yhdysvaltalainen animaatioelokuva vuodelta 2011, tieteiskirjallisuus- ja seikkailugenreistä. Elokuvan on ohjannut Simon Wells, ja se perustuu Berkeley Breathedin samannimiseen lastenkirjaan. == Näyttelijät == Alkuperäinen näyttelijä Suomalainen ääninäyttelijä Rooli Seth Dusky (ääni) Seth Green (liikekaappaus) Aarni Hyökki Milo Joan Cusack Hanna Kaila Milon äiti Tom Everett Scott Matti Ristinen Milon isä Elisabeth Harnois Anna-Maija Tuokko Ki Dan Fogler Toni Walhström Gribble Mindy Sterling Inkeri Wallenius Ylivalvoja Ryan, Robert ja Raymond Ochoa Marsin Hatchilngs Liam e Edgar Wells Marsin robotit Dee Bradley Baker Two-Cat == Aiheesta muualla == * Luokka:Vuoden 2011 yhdysvaltalaiset elokuvat Luokka:Disneyn elokuvat Luokka:Yhdysvaltalaiset animaatioelokuvat
Luettelo New Hampshiren piirikunnista

Tämä on luettelo New Hampshiren osavaltion piirikunnista. New Hampshiressa on kymmenen piirikuntaa. Piirikunta Hallintokeskus Perustettu Belknapin piirikunta Laconia 1840 Carrollin piirikunta Ossipee 1840 Cheshiren piirikunta Keene 1769 Coösin piirikunta Lancaster 1803 Graftonin piirikunta Haverhill 1769 Hillsborough’n piirikunta Nashua 1769 Merrimackin piirikunta Concord 1823 Rockinghamin piirikunta Brentwood 1769 Straffordin piirikunta Dover 1769 Sullivanin piirikunta Newport 1827 == Aiheesta muualla == * New Hampshire
Miah Persson

Miah Persson (s. 1969) on ruotsalainen ooppera- ja konserttilaulaja, äänialaltaan sopraano.Miah Persson New York PhilharmonicMiah Persson Lucerne Festival Persson opiskeli oikeus- ja sosiaalitieteitä ennen lauluopintojen suorittamista Tukholman oopperakorkeakoulussa. Vuonna 1998 hän teki ensiesiintymisensä näyttämöllä Susannan roolissa Figaron häät -oopperassa, ja pian hänet otettiin Ruotsin kuninkaallisen oopperan vakituiseksi esiintyjäksi. Kansainvälistä näkyvyyttä hän sai esiintymällä Alessandro Scarlattin Griseldan nimiroolissa Staatsoper Unter den Lindenissa vuonna 2000. Vuonna 2009 Persson teki ensimmäisen esiintymisensä Metropolitan-oopperassa Ruusuritarin Sophiena.Miah Persson Linn Records Hän sai vuoden 2011 alusta alkaen käyttöoikeuden hovsångerska-arvonimeen.Miah Persson från Hudiksvall kungens nya hovsångerska Hela Hälsingland Perssonilla on ollut oopperarooleja muiden muassa Michel van der Aan, Benjamin Brittenin, Claudio Monteverdin, Wolfgang Amadeus Mozartin, Richard Straussin ja Igor Stravinskyn teoksissa. Persson on pitänyt resitaaleja esimerkiksi Wigmore Hallissa, Wiener Konzerthausissa, Amsterdamin Concertgebouwissa ja Carnegie Hallissa. Hänen konserttiohjelmistoonsa ovat kuuluneet Johann Sebastian Bachin H-mollimessu ja Matteus-passio, Gustav Mahlerin sinfoniat nro 2 ja nro 4, Richard Straussin Vier letzte Lieder sekä Edvard Griegin, Clara Schumannin ja Robert Schumannin laulut. == Lähteet == Luokka:Ruotsalaiset oopperalaulajat Luokka:Sopraanot Luokka:Vuonna 1969 syntyneet Luokka:Elävät henkilöt
Necil Kazım Akses

Necil Kazım Akses (6. toukokuuta 1908 Istanbul – 16. helmikuuta 1999 Ankara) oli turkkilainen säveltäjä.Necil Kâzim Akses Universal EditionNECİL KAZIM AKSES Turkish Music PortalOPERALARIMIZ (1917 - 2017), s. 109 Dr. ELİF SANEM GÜLEÇ, Dr. İBRAHİM ŞEVKET GÜLEÇ Hän oli nuorin Türk Beşleri -säveltäjäryhmään ("Turkin viisikko") kuulunut. Akses sai opetusta Cemal Reşit Reyltä ja suoritti opintoja myös Wienissä Joseph Marxin johdolla sekä Prahassa Josef Sukin johdolla. 1930-luvulla Akses oli mukana perustamassa Ankaran valtionkonservatoriota, ja vuonna 1948 hänestä tuli sen johtaja. Vuonna 1958 Akses pääsi Turkin valtionoopperan ja -baletin yleisjohtajan asemaan, ja vuonna 1971 hän sai valtiontaiteilijan arvonimen. Akses toimi myös kansainvälisenä kulttuurilähettiläänä Bernissä ja Bonnissa. Akses käytti musiikissaan turkkilaiskansallisia vaikutteita. Hänen tuotantoonsa kuuluvat muiden muassa oopperat Mete (1933) ja Bay Önder (1934) sekä neljä sinfoniaa. Varsinkin myöhemmällä urallaan Akses keskittyi tekemään orkesteriteoksia modernein taidemusiikin tekniikoin.Historical Dictionary of Turkey, s. 41 Metin Heper, Duygu Öztürk-Tunçel, Nur Bilge Criss == Lähteet == Luokka:Turkkilaiset säveltäjät Luokka:Oopperasäveltäjät Luokka:Vuonna 1908 syntyneet Luokka:Vuonna 1999 kuolleet
Anders Ludvig Wendelin

Anders Ludvig Wendelin (18. tammikuuta 1820 Vaasa – 25. elokuuta 1884 Lappeenranta) oli suomalainen lääkäri ja Helsingin yliopiston sukupuoli- ja ihotautiopin ylimääräinen professori.Yrjö Kotivuori, Ylioppilasmatrikkeli 1640–1852: Anders Ludvig Wendelin. Verkkojulkaisu 2005. Luettu 13.7.2020.Helsingin yliopiston opettaja- ja virkamiesluettelot > Opettaja- ja virkamiesluettelo 1640-1917 > P-Ö Wendelinin vanhemmat olivat kristiinankaupunkilainen kauppias, raatimies ja kauppaneuvos Simon Anders Wendelin ja Margareta Katarina Hellman. Hän kävi Vaasan triviaalikoulua ja pääsi ylioppilaaksi yksityistodistuksella Helsingissä 1838. Wendelin valmistui Helsingin yliopistosta filosofian kandidaatiksi ja maisteriksi 1847, lääketieteen kandidaatiksi 1850, lääketieteen lisensiaatiksi 1853 ja lääketieteen tohtoriksi 1860. Wendelin teki opintomatkan Saksaan ja Ranskaan 1856–1858. Wendelin oli Helsingin yleisen sairaalan vt. lääkemääräysten antajana 1852–1853, Porin piirin vt. piirilääkärinä vuodesta 1853, Turun vankilanlääkärinä vuodesta 1854, Helsingin yleisen sairaalan lääkemääräysten antajana vuodesta 1855 ja sairaalan sukupuolitautien osaston esimiehenä vuodesta 1861. Hän sai professorin arvonimen 1866 ja hän toimi Suomen Lääkäriseuran puheenjohtajana 1871. Aleksanterin (Helsingin) yliopiston sukupuoli- ja ihotautiopin ylimääräisenä professorina Wendelin toimi 1874–1881. Wendelin sai professorin arvonimen 1865. Wendelin oli naimisissa vuodesta 1876 Helena Lovisa Olanderin (1846–1886) kanssa. Wendelinin veljiä olivat kauppaneuvos, laivanvarustaja Otto Wendelin ja taiteilija Ernst Vilhelm Wendelin. == Julkaisuja == * Om orsakerna till acut inflammation uti bukens serösa hinna: akademisk afhandling, hvilken med den vidterfarna medicinska fakultetens vid kejserliga Alexanders-universitetet i Finland tillstånd, för licentiatgrad i de medicinska vetenskaperna till offentlig granskning framställes, uti kliniska auditorium den 26 maj 1853 p. v. t. f. m, Helsingin yliopiston väitöskirja. Helsingfors 1853 == Lähteet == Luokka:Suomalaiset lääkärit Luokka:Helsingin yliopiston professorit Luokka:Suomalaiset professorin arvonimen saaneet Luokka:Vuonna 1820 syntyneet Luokka:Vuonna 1884 kuolleet